CELEX: 31972R2838
Language: el
Date: 1972-12-19 00:00:00
Title: Κανονισμός (ΕΟΚ) αριθ. 2838/72 τού Συμβουλίου τής 19ης Δεκεμβρίου 1972 περί συνάψεως συμφωνίας μεταξύ τής Ευρωπαϊκής Οικονομικής Κοινότητος καί τού Βασιλείου τής Σουηδίας, καθώς καί περί θεσπίσεως τών διατάξεων γιά τήν εφαρμογή της

Avis juridique important

|

31972R2838

Κανονισμός (ΕΟΚ) αριθ. 2838/72 τού Συμβουλίου τής 19ης Δεκεμβρίου 1972 περί συνάψεως συμφωνίας μεταξύ τής Ευρωπαϊκής Οικονομικής Κοινότητος καί τού Βασιλείου τής Σουηδίας, καθώς καί περί θεσπίσεως τών διατάξεων γιά τήν εφαρμογή της  

Επίσημη Εφημερίδα αριθ. L 300 της 31/12/1972 σ. 0096 - 0096 Δανική ειδική έκδοση: Σειρά I Κεφάλαιο 1972(31.12)L300 σ. 0098  Αγγλική ειδική έκδοση: Σειρά I Κεφάλαιο 1972(31.12)L300 σ. 0098  Ελληνική ειδική έκδοση: Κεφάλαιο 11 τόμος 3 σ. 0098  Ισπανική ειδική έκδοση: Κεφάλαιο 11 τόμος 2 σ. 0098  Πορτογαλική ειδική έκδοση : Κεφάλαιο 11 τόμος 2 σ. 0098 

ΚΑΝΟΝΙΣΜΟΣ (ΕΟΚ) αριθ. 2838/72 ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί συνάψεως συμφωνίας μεταξύ της Ευρωπαϊκής Οικονομικής Κοινότητος και του Βασιλείου της Σουηδίας και περί θεσπίσεως διατάξεων για την εφαρμογή τηςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι είναι σκόπιμο να συναφθεί η συμφωνία μεταξύ της Ευρωπαϊκής Οικονομικής Κοινότητος και του Βασιλείου της Σουηδίας και να εγκριθούν οι δηλώσεις που προσαρτώνται στην τελική πράξη, οι οποίες υπεγράφησαν στις Βρυξέλλες την 22α Ιουλίου 1972- ότι, επειδή η συμφωνία προβλέπει τη σύσταση Μικτής Επιτροπής, είναι σκόπιμο να ορισθούν οι αντιπρόσωποι της Κοινότητος στην επιτροπή αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Συνάπτονται, εγκρίνονται και επικυρώνονται εξ ονόματος της Κοινότητος η συμφωνία μεταξύ της Ευρωπαϊκής Οικονομικής Κοινότητος και του Βασιλείου της Σουηδίας τα παραρτήματα και πρωτόκολλα, καθώς και οι δηλώσεις που προσαρτώνται στην τελική  πράξη. Τα κείμενα της συμφωνίας και της τελικής πράξεως προσαρτώνται στον παρόντα κανονισμό.   Άρθρο 2  Ο πρόεδρος του Συμβουλίου των Ευρωπαϊκών Κοινοτήτων κοινοποιεί, κατ'εφαρμογή του άρθρου 36 της συμφωνίας, την περάτωση, ως προς την Κοινότητα, των αναγκαίων διαδικασιών για την έναρξη ισχύος της.   Άρθρο 3  Στη Μικτή Επιτροπή του άρθρου 29 της συμφωνίας η Κοινότης εκπροσωπείται από την Επιτροπή, που επικουρείται από τους αντιπροσώπους των Κρατών μελών.   Άρθρο 4  Ο παρών κανονισμός αρχίζει να ισχύει την 20ή Δεκεμβρίου 1972.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Δεκεμβρίου 1972.  Για το Συμβούλιο Ο Πρόεδρος T. WESTERTERP